"Мин аның тууын бик көтәм". Кызмы-малаймы: Лилия Тимергалиева-Сәлахетдинова кемне көткәнен әйтте

	Шагыйрә Лилия Сәлахетдинова-Тимергалиеваны бәби табарга Мәскәүгә алып киткәнәр дип язган идек. Куркыныч зур булуга карамастан, табиблар аңа һәрьяклап ярдәм вәгъдә итәләр. Лилия үзе исә туачак сабыйның сәламәт булуы хакында язды:	 "Сынаулар айлары узды, консилиумнарда безне: "Өзәргә кирәк!" - дип куркыттылар. Бу котылгысыз хөкем карары кебек яңгырады! Мин барысын да аңлыйм, менә хәзер реамобильдә Мәскәүгә барганда да уйлыйм: без тормыш иптәшем белән җиңел юл сайламадык, гәрчә гомер буе җиңел юл сайламасак та. Куркуга карамастан, без тормышны сайладык һәм мин үкенмим, чөнки бу бик яхшы. Хәзерге вакытта бала сәламәт - бу бәхет түгелме!? Аз гына гына вакыт калып бара, без иншалла, яңа елмаюны күрербез, сабый тавышын ишетербез һәм әти-әни булуның бәхетле минутларын сизәрбез", - дип уртаклашты булачак әни. "Матбугат.ру"га билгеле булганча, Лилия малай көтә икән.  
	---	
Матбугат.ру

	№ --- | 11.05.2020	


